google/wiki40b huggingface dataset:
Jair da Rosa Pinto

Kelab

Jair memulakan kariernya bersama kelab Madureira di mana pada ketika itu beliau bermain di posisi sayap kiri. Permainannya yang lincah serta kebolehan untuk melakukan sepakan deras ke arah pintu gol membuatkan beliau semakin dikenali ramai. Pada tahun 1943, Jair berpindah ke kelab Vasco da Gama. Beliau membantu kelab Vasco dan berjaya mendapat tempat kedua dalam Liga Brazil pada tahun 1944.
Pada tahun 1947 sebelum Liga Brazil bermula, beliau berpindah ke kelab Flamengo. Pada musim 1947, beliau tidak berjaya membantu kelab Flamengo memenangi liga sebaliknya kelab lama beliau iaitu Vasco memenangi liga.
Pada tahun 1949, beliau menyertai kelab Palmeiras sehingga tahun 1955. Pada tahun 1955, kelab Palmeiras hanya memerlukan seri dengan kelab pesaingnya São Paulo untuk memenangi liga. Pada ketika kelabnya berketinggalan 1-0, Jair menjaringkan 1 gol sekaligus membantu kelabnya memenangi liga. Perpindahannya ke kelab Santos pada tahun 1956 memberikan beliau banyak kejayaan bersama kelab bola sepak di mana kelabnya memenangi liga dengan jurang 7 mata pada musim pertama Jair bersama kelab Santos. Semasa beliau bersama Santos, kelabnya tidak pernah berada di luar kedua teratas liga, memenangi liga pada tahun 1958 dan 1960 yang pada ketika itu beliau bermain bersama Pelé pada usia mudanya.
Beliau meninggalkan kelab Santos pada tahun 1960, pada ketika itu beliau sudah berumur 40 tahun. Beliau berpindah ke kelab São Paulo selama 1 musim sebelum berpindah kelab Ponte Preta pada musim berikutnya. Beliau bersara pada umur 42 tahun.

Negara

Dua tahun selepas beliau memulakan kariernya, beliau telah dipanggil untuk mewakili pasukan Brazil dalam perlawanan persahabatan menentang Argentina pada Mac 1940. Dalam perlawanan tersebut, Jair menjaringkan gol tunggal untuk pasukan Brazil, di mana pasukan Argentina menewaskan pasukan Brazil dengan jaringan 6-1.
Walaupun pasukan Brazil kalah dalam penampilan pertama Jair, beliau merupakan antara pemain yang selalu dipanggil untuk mewakili Brazil dalam mana-mana perlawanan antarabangsa. Jaringan hat-trick beliau yang pertama adalah ketika menewaskan pasukan Uruguay dalam perlawanan persahabatan di São Paulo. Beliau juga membantu pasukan Brazil untuk menang kejohanan Copa America 1949, di mana beliau menjaringkan dua gol dalam perlawanan kedua di antara pasukan Brazil dan Paraguay yang berkesudahan Brazil menang dengan jaringan 7-0.
Pada tahun 1950, beliau mewakili pasukan Brazil dalam Piala Dunia. Bersama-sama dengan Zizinho dan Ademir, beliau bergabung untuk membentuk satu kumpulan yang mempunyai serangan yang paling berkesan serta percubaan ke arah pintu gol yang paling banyak sekali. Namun begitu, pasukan Brazil tewas kepada pasukan Uruguay dalam perlawanan akhir yang berkesudahan Uruguay menang dengan jaringan 2-1.

Akhir hayat

Beliau meninggal dunia pada umur 84 tahun akibat jangkitan paru-paru.
Sungai Golok

Sungai Golok merupakan sungai di sempadan yang memisahkan Malaysia (Kelantan) dengan Thailand (Narathiwat).

Mudah banjir

Pada 4 November 2009, Jabatan Pengairan dan Saliran (JPS) Kelantan menyatakan bahawa di Sungai Golok iaitu bacaan di Jenob, Tanah Merah ialah 22.38 meter (waspada 21.50 meter/bahaya 23.50 meter) . Bacaan di Rantau Panjang ialah pada paras 7.44 meter (waspada 7 meter/bahaya 9 meter).
Pemangku Pengarah JPS, Wan Mohd Sulaiman Wan Ismail selalu menasihati penduduk Kelantan di tebing sungai dan kawasan rendah supaya bersiap sedia.
Loji Rawatan Air Limbahau

Loji Rawatan Air Limbahau terletak di Papar,Sabah,Malaysia dan dibina sejak 1960-an lagi. Bekalan air tidak mencukupi di Papar dan bekalan tambahan terpaksa dilakukan melalui pembinaan projek skim bekalan air kecemasan (EWS) di Limbahau sejak Oktober 2007.
Peringkat Sihir Biasa

Mata pelajaran yang ditawar

P.S.B. boleh diambil bagi mata pelajaran yang ditawarkan (yang semuanya diajar di Hogwarts):
Subjek wajib: Pertahanan Terhadap Ilmu Hitam, Posyen, Transfigurasi, Sejarah Sihir, mantera, Astronomi dan Herbologi.
Subjek elektif: Arithmansi, Tulisan Purba, Peramalan, Perjagaan Makhluk Ajaib dan Pengajian Muggle. Pelajar mesti mengambil sekurang-kurangnya dua mata pelajaran elektif bermula Tahun Ketiga.
Lisa Haydon

Kehidupan peribadi

Haydon berkahwin dengan Dino Lalvani pada Oktober 2016.
Beliau mengumumkan kehamilannya di Instagram. Pada 17 Mei 2017, beliau dikurniakan seorang anak lelaki bernama Zack.
Lisa mengamalkan Pilates di bawah bimbingan Namrata Purohit.
Maltase

Maltase (EC 3.2.1.20, alpha-glukosidase, glukoinvertase, glukosidosukrase, maltase-glucoamylase, alpha-glukopiranosidase, glukosidoinvertase, alpha-D-glukosidase, alfa-glukosida hidrolase, alpha-1,4-glukosidase, alfa-D-glukosida glukohidrolase) ialah sejenis enzim yang terletak di atas sempadan berus usus kecil yang berfungsi menguraikan disakarida maltosa. Maltase memangkinkan proses hidrolisis maltosa kepada gula glukosa yang lebih mudah. Enzim ini ditemui dalam beberapa tumbuhan, bakteria, dan ragi. Kekurangan maltase asid dikategorikan kepada tiga jenis berasingan berdasarkan pada usia timbulnya gejala dalam individu yang terjejas.
Dalam kebanyakan kes, ia mempunyai peranan yang sama seperti alfa-glukosidase namun istilah "maltase" lebih menekankan sifat substratnya yang seakan disakarida di mana ia akan dipecahkan manakala "alpha-glukosidase" lebih menekankan ikatan antara enzim dan substrat sama ada substrat tersebut disakarida atau polisakarida.
Pada manusia, maltase akan memecahkan bentuk alfa maltose.
The Edge (filem 1997)

Pelakon

Filem ini turut disertai oleh beberapa orang pelakon terkenal, antaranya adalah Anthony Hopkins, Alec Baldwin, Elle Macpherson

Ringkasan

Seorang jutawan dan dua orang lelaki lain terkandas, tanpa peralatan, akibat kapal terbang terhempas di kawasan liar merbahaya. Siapakah yang terselamat.
Sejarah penerbangan

Sejarah penerbangan menjangkau lebih dari dua ribu tahun, daripada percubaan-percubaan terawal dengan layang-layang dan peluncur hinggalah ke era penerbangan lebih berat daripada udara, penerbangan supersonik, dan penerbangan hipersonik.
Objek terbang buatan manusia pertama ialah layang-layang. Catatan penerbangan layang-layang pertama adalah sekitar 200 SM di China, apabila seorang jeneral menerbangkan layang-layang untuk meninjau kawasan musuh bagi mengira panjang terowong yang diperlukan untuk memasuki wilayah tersebut. Yuan Huangtou, seorang raja Cina, terselamat dalam penerbangan dengan menambat dirinya pada layang-layang tersebut.
Kampung Tengah, Marang

Poskod

Poskod yang digunakan di Kampung Tengah, Marang, Terengganu adalah 21600.
Prószków

Prószków merupakan sebuah bandar yang terletak di wilayah Opole, Poland.
Jaraba

Jaraba merupakan sebuah kawasan perbandaran yang terletak di wilayah Zaragoza, Aragon, Sepanyol
Segambut

Segambut terletak di Kuala Lumpur, Malaysia. Di sini terletaknya kondominium bertaraf tinggi Mont Kiara dan Sri Kiara, kawasan bertaraf tengah Taman Sri Segambut dan Bandar Manjalara, serta kawasan pedalaman Segambut Dalam dan Kampung Sungai Penchala.

Politik

Kawasan Parlimen Segambut dibuka pada tahun 1994 dan pernah menjadi satu kerusi Barisan Nasional. Datuk Dr Tan Kee Kwong dari Parti Gerakan Rakyat Malaysia (Gerakan) memenangi kerusi ini sebanyak 3 kali. Dalam Pilihanraya Umum Malaysia 2008, Ketua Pemuda Gerakan Wilayah Persekutuan Kuala Lumpur, Ma Woei Chyi, menggantikannya untuk bertanding di sini, tetapi kalah kepada Lim Lip Eng dari Parti Tindakan Demokratik (DAP).
Terdapat 59,690 pengundi di kawasan pilihan raya ini, hampir separuh darinya berketurunan Cina. Kawasan seperti Taman Bukit Maluri dan Taman Sri Sinar mempunyai peratus besar pengundi Cina manakala kawasan seperti Segambut dan Taman Bunga, pengundi Melayu.
Kejohanan Remaja B-16 AFC 2018

Kelayakan

Kelayakan dimainkan pada 16 hingga 29 September 2017. Malaysia turut mengambil bahagian dalam kelayakan, walaupun mereka sudah layak secara automatik sebagai tuan rumah.

Skuad

Pemain yang dilahirkan pada atau selepas 1 Januari 2002 layak bersaing dalam kejohanan ini. Setiap pasukan mesti mendaftarkan skuad pemain minimum 18 pemain dan 23 pemain maksimum, sekurang-kurangnya tiga pemain harus menjadi penjaga gawang (Peraturan Artikel 24.1 dan 24.2).
Kapal induk Jepun Akagi

Akagi - Kapal induk Jepun semasa Perang Dunia II

Akagi (赤城; "Istana Kota Merah - Red Castle") merupakan kapal induk Jepun yang terbabit dalam Pertempuran Pearl Harbor. Kapal induk Akagi telah mengalami kerosakan teruk pada 4 Jun 1942 akibat serangan kapal terbang kepunyaan tentera laut Amerika Syarikat semasa Pertempuran Midway, dan ditenggelamkan oleh kapal pemusnah Jepun pada awal pagi 5 Jun 1942 .
Akagi, kapal induk seberat 34,364-tan, mula dibina di Kure, Jepun. Pada awalnya lunasnya dibina sebagai battle cruiser sebelum keputusan diambil untuyk menyiapkannya sebagai kapal induk. Apabila siap, Akagi merupakan salah satu dari kapal induk besar yang pertama negara Jepun pada March 1927. Kapal induk Akagi telah dinaik-taraf secara besar-besaran sepanjang tahun 1935-1938 untuk meletakkan menara di sebelah port, lain dari kebiasaan, dan juga dek penerbangan panjang penuh, Kapal induk Akagi aktif dipersisiran China untuk beberapa tahun berikutnya, dan ia merupakan kapal pemerintah dalam Pertempuran Pearl Harbor pada Disember 1941.
Akagi juga mengetuai kapal induk lain untuk menyerang sepanjang Indies Timur East Indies dan Lautan India Indian Ocean, termasuk meneggelamkan kapal induk British Hermes, menghalau Allies keluar dari Jawa dan Sumatra dan turut menyerang Darwin di Utara Australia.
Kapal induk Akagi kemudiannya menyertai dalam serangan kapal induk ke kawasan Lautan India Indian Ocean dan merupakan kapal pemerintah bagi pasukan kapal induk Jepun semasa Pertempuran Midway. Pada 4 Jun 1942, ketika beroperasi di utara Pulau Midway, Akagi diserang oleh pengebom junam dari USS Enterprise dan terbakar. Usaha mengawal kerosakan gagal, dengan itu kapal induk Akagi telah ditenggelamkan oleh kapal pemusnah Jepun dengan menggunakan torpedo awal pagi berikutnya.
Kampung Parit Bunga

Poskod

Poskod yang digunakan di Kampung Parit Bunga, Muar, Johor ialah 84400.
Kelurahan MT 5

Poskod

Poskod yang digunakan di Kelurahan MT 5 adalah 37353. Terdapat 5 buah desa di dalam daerah kecamatan Margo Tabir.
Triumph Of A Heart

Video muzik

Video muzik "Triumph Of A Heart" telah diarah oleh Spike Jonze. Dalam video ini, Björk berasa bosan dengan "suaminya" (seekor kucing) dan telah dari rumahnya untuk berseronok di luar. Beliau telah memasuki sebuah kedai minuman di mana lagu berhenti dan para pelanggan (termasuk Dokaka) menyertai Björk dalam sebuah persembahan istimewa untuk video ini. Björk, yang dalam keadaan mabuk kemudiannya berjalan kaki untuk balik ke rumahnya, di mana pada pertengahan jalan suaminya telah datang untuk menjemputnya. Setibanya di rumah mereka bercumbu (menandakan bangkitnya semula kasih sayang) dan suaminya membesar dari saiz kucing ke saiz manusia. Babak terakhir menunjukkan Björk menari dengan suaminya.
Sebuah dokumentari sebalik tirai bagi video muzik ini telah didokumentasikan sebagai ciri bonus di dalam DVD The Medúlla Videos. Menurut segmen "making of" yang dimasukkan di dalam DVD tersebut, babak di mana Björk yang mabuk jatuh telah dirakam oleh seorang pelakon lagak ngeri. Ciri tersebut menmfokuskan uji bakat bagi watak-watak pelanggan kedai minuman yang harus berupaya untuk membuat bunyi-bunyian yang diperlukan untuk lagu tersebut.
Mami Kaneda

Pasukan kebangsaan

Mami Kaneda bermain 3 perlawanan untuk pasukan bola sepak kebangsaan wanita Jepun.
Pelita Jaya FC

Sejarah

Pelita Jaya adalah salah sebuah kelab yang paling berjaya dalam era Galatama . Kebanyakan dari kewangan kelab ini disokong oleh Kumpulan Bakrie. Sebelum berpindah ke Karawang, Pelita Jaya telah berpengkalan di Jakarta, Solo, Cilegon, Purwakarta, dan Bandung. dan kembali lagi ke Purwakarta.
Cimanis, Sobang

Poskod

Poskod yang digunakan di Cimanis adalah 42281. Terdapat 7 buah desa di dalam daerah kecamatan Sobang.
Tengku Abdul Aziz Tengku Mohd. Hamzah

Kehidupan awal

Tengku Abdul Aziz diputerakan di Kota Bharu, Kelantan pada 10 September 1933. Tengku Abdul Aziz merupakan anakanda kepada Bekas Menteri Besar Kelantan, Tengku Sri Maharaja Tengku Muhammad Hamzah dan Hajjah Nik Zainab.
Pada 22 Januari 1960, Tengku Abdul Aziz mengahwini Dato' Tengku Merjan, anakanda sulung kepada Sultan Kelantan ke-27, Sultan Yahya Petra dan Tengku Zainab. Tengku Abdul Aziz dikurniakan dengan tiga orang putera dan seorang puteri.
Tengku Abdul Aziz pernah berkhidmat sebagai Duta Besar Malaysia ke Arab Saudi (1975-1978) dan Belanda (1978-1982).

Dipecat

Pada 26 Mac 2010, Tengku Abdul Aziz dipecat dari jawatan YDP MPN. Sebelum ini beliau didakwa dilantik sebagai Pemangku Raja Kelantan oleh Sultan Kelantan Sultan Ismail Petra ibni al-Marhum Sultan Yahya Petra.
Titah pemecatan itu dikeluarkan oleh Tengku Mahkota Kelantan Tengku Muhammad Faris Petra yang merupakan Pemangku Raja Kelantan. Tengku Abdul Aziz diganti oleh Tengku Abdul Halim Sultan Ibrahim. Titah dibaca oleh Setiausaha Kerajaan Negeri, Datuk Mohd. Aiseri Alias dan berkuat kuasa serta-merta selepas satu mesyuarat tertutup oleh ahli-ahli MPN di kediaman rasmi Tengku Muhammad Faris di Istana Telipot.
Tengku Abdul Halim merupakan Tengku Laksamana Kelantan juga bapa saudara kepada Sultan Ismail Petra.

Punca pertikaian

Punca krisis istana Kelantan 2010 ialah apabila Tengku Muhammad Faris Petra dilantik menjadi Pemangku Raja Kelantan pada 24 Mei 2010 selepas Tuanku Ismail Petra gering. Mengikut salasilah waris, Tengku Muhammad Faris Petra lebih layak kerana merupakan anakanda sulung Sultan Kelantan.
Kekecohan berlaku apabila Setiausaha Sulit Sultan Kelantan, Datuk Wan Hashim Wan Daud mengumumkan titah Tuanku Ismail Petra bahawa Tengku Muhammad Faris dilucutkan dan digantikan dengan Tengku Abdul Aziz. Anehnya, titah itu dibacakan di kediaman rasmi Tuanku Ismail Petra di Istana Mahkota, Kubang Kerian ketika Tengku Muhammad Faris berada di Singapura melawat ayahandanya, Tuanku Ismail Petra. Namun Istana Kelantan menyangkal pelucutan Tengku Faris Petra.
Datuk Wan Hashim Wan Daud juga mengumumkan semua sambutan sempena hari keputeraan baginda Sultan Kelantan pada 30 Mac 2010 dibatalkan. Selepas laporan polis, Wan Hashim ditahan oleh sepasukan anggota Polis Diraja Malaysia di kediamannya di Taman Seri Aman, Kota Bharu.
Bagaimanapun, Setiausaha MPN Datuk Mohd Aiseri Alias berkata perlucutan kedudukan Tengku Muhamad Faris Petra adalah tidak sah kerana tidak mewakili keputusan MPN. Kata beliau, Perkara 11 (1) Undang-Undang Perlembagaan Tubuh Kerajaan Kelantan memperuntukkan mana-mana keputusan Majlis Perajaan Negeri tidak akan menjadi sah dan terbatal melainkan sekurang-kurangnya dua pertiga daripada ahli-ahli yang hadir dan mengundi bersetuju dengan keputusan itu.
Kelayakan Piala Dunia FIFA 1938

Kumpulan 4

Mesir bermain menentang Romania pada Disember 1937 bagaimanapun Mesir enggan bermain menentang Romania semasa bulan Ramadan, pegawai-pegawai Mesir telah berhujah ia adalah "mustahil" untuk bermain bola sepak selama jangka waktu tersebut. Pegawai-pegawai Mesir pergi menjemput kelab Austria First Vienna FC ke Mesir untuk mengambil bahagian dalam perlawanan persahabatan menentang pasukan kebangsaan pada bulan suci. Akibatnya, Mesir telah menarik diri daripada persaingan dengan FIFA, jadi Romania layak secara automatik.

Pusingan Pertama

Kesatuan Republik Sosialis Soviet menarik diri, jadi Portugal mara secara automatik ke pusingan kedua.

Kumpulan 10

Argentina menarik diri, jadi Brazil layak secara automatik.

Kumpulan 11

Colombia, Costa Rica, Suriname, El Salvador, Mexico, dan Amerika Syarikat menarik diri semua, jadi Cuba layak secara automatik.

Kumpulan 12

Rantau Asia
Australia, China, Jepun, New Zealand, dan Filipina semua menarik diri, jadi Hindia-Belanda (Indonesia) layak secara automatik.
Surin Pitsuwan

Surin Pitsuwan (Bahasa Thai: สุรินทร์ พิศสุวรรณ, lahir 28 Oktober 1949) ialah seorang ahli politik Thailand. Beliau dilahirkan di Jajahan Nakhon Si Thammarat, dalam keluarga berasimilasi Thai berketurunan Melayu.
Pitsuwan belajar di Universiti Thammasat, Thailand. Beliau mendapat ijazah cum laude dari Kolej Claremont McKenna, California, dalam sains politik pada 1972. Dari 1977 hingga 1980, dia menjadi seorang pengaji untuk Aturcara Kajian Hak Asasi Manusia, Institut Kajian Thai dan Yayasan Ford, Universiti Thammasat, dan dari 1974 hingga 1978, beliau ialah seorang sahabat Aturcara Rockefeller Fellowship, Yayasan Rockefeller, Universiti Harvard dan Universiti Amerika, Kaherah. Surin Pitsuwan mendapati suatu Master dalam Kesenian dari Universiti Harvard dan membuat kajian di Universiti Amerika di Kaherah sebagai seorang sarjana Institut Majlis Tinggi untuk Hal Ehwal Islam] dari Mesir dari 1975 hingga 1977 sebelum kembali ke Harvard, di mana beliau menerima Ph.D. pada 1982.
Kampung Sukur

Poskod

Poskod yang digunakan di Kampung Sukur, Dungun, Terengganu adalah 23000.
David Orok

David Orok adalah ahli politik Malaysia dari Parti Reformasi Sabah (STAR), Sabah, timur Malaysia. Beliau adalah CEO di PSB Borneo. Isterinya berna,a Jubianis Sutian.
Pada Pilihan Raya Umum 2013 Orok bertanding atas tiket STAR di kawasan Dewan Undangan Negeri N10 Sulaman.Beliau tewas di Sulaman kepada Datuk Hajiji Mohd Noor dari BN yang mendapati 13,065 undi ( majoriti 10,441) dalam pertandingan 6 penjuru. Calon lain yang tewas ialah Gulabdin @ Ghulabdin Enjih PKR (2,624) ; Ali Akbar Kawi (Bebas 615) ; David Orok STAR 225 ; Ariffin Harith (Bebas 66).

Didakwa menghina Islam dan Nabi Muhammad

Pada 3 September 2014, David Orok didakwa bawah Akta Hasutan 1948 kerana kenyataan yang dibuatnya dalam laman sosial Facebook yang dianggap menghina Islam dan Nabi Muhammad. Akhbar The Star melaporkan Orok didakwa di Mahkamah Sesyen Kota Kinabalu. Seminggu dua ini, pensyarah Azmi sharom 154 ahli Pasukan Peronda Sukarela dan beberapa ahli politik pembangkang didakwa di mahkamah atas tuduhan menghasut.
David Orok mengaku tidak bersalah terhadap pertuduhan mengikut Seksyen 4(1) (c) Akta Hasutan 1948 itu. Jika terbukti bersalah, boleh didenda sehingga RM5,000 atau penjara maksimum tiga tahun.Beliau yang tidak diwakili peguam dibebaskan dengan ikat jamin RM7,000.Mahkamah mengarahkan beliau menyerahkan pasport dan melapor diri ke Balai Polis Tuaran seminggu sekali sehingga tarikh perbicaraannya yang masih belum ditetapkan. Orok didakwa melakukan kesalahan itu di sebuah rumah di Kampung Roun, Jalan Labuaya, Topokan di Tuaran pada 4 Julai 2014. Kritikan menghina Islam dan Nabi Muhammad dikongsi oleh orang lain secara meluas di Facebook, Twitter dan blog. 
Orok kemudiannya memohon maaf kepada umat Islam, dan menyalahkan orang lain kerana mengeluarkan posting yang menyakitkan hati itu.Postingnya itu menimbulkan kemarahan banyak pihak termasuk ahli PAS dan UMNO di Sabah dengan Timbalan Pesuruhjaya III PAS Sabah Hamid Ismail menggesa tindakan diambil terhadap Orok pada bulan Julai 2014. Pemuda Umno bahagian Sepanggar dan Gabungan Majlis NGO Islam Sabah membuat laporan polis. 10 laporan polis dibuat terhadap David Orok.
China Shipping Group

China Shipping (Group) Company ialah sebuah konglomerat pengangkutan di bawah pentadbiran langsung Majlis Negara Republik Rakyat China dan ibu pejabatnya terletak di Shanghai.
Aktiviti perniagaannya merangkumi perkapalan kapal tangki, kapal penumpang dan kapal kontena. Perniagaan lain yang berkaitan termasuklah pengurusan kapal dan terminal, kewangan dan pelaburan, kejuruteraan, sumber manusia, perdagangan dan teknologi maklumat.

China Shipping Container Lines (CSCL)

China Shipping Container Lines (CSCL) ialah sebuah anak syarikat China Shipping Group.
CSCL yang ditubuhkan pada tahun 1997, menyediakan perkhidmatan pengangkutan kontena, penyimpanan, dan pertukaran data elektronik di seluruh dunia. Syarikat ini telah berkembang dengan pesat, dan kini disenaraikan sebagai syarikat perkapalan kelapan terbesar di dunia. Dengan armada kapal kontena moden sehingga 123 buah, jumlah keseluruhan kapasiti operasi syarikat ini ialah 290,460 TEU. Syarikat ini beroperasi di kebanyakan pelabuhan utama di dunia, dan lebih dari 30 pelabuhan di sepanjang pantai tanah besar China dalam aktiviti perdagangan pesisir domestiknya.
Syarikat ini juga mengoperasikan laman kontena dan trak, agensi kargo antarabangsa dan kemudahan terminal di banyak negara.
Penaklukan Empayar Inka oleh Sepanyol

Penaklukan Empayar Inca oleh Sepanyol merupakan salah satu kempen terpenting dalam Penjajahan Sepanyol di Amerika. Setelah bertahun-tahun penjelajahan awal dan pertempuran senjata, 168 askar Sepanyol di bawah Francisco Pizarro dan sekutu tempatan mereka menangkap Sapa Inca Atahualpa dalam Pertempuran Cajamarca 1532. Ia langkah pertama dalam satu kempen panjang yang membawa kepada berdekad-dekap pertempuran, namun diakhiri dengan kemenangan Sepanyol dan terjajahnya kawasan terbabit sebagai Kewizuraian Peru.
Kölleda

Kölleda merupakan sebuah kawasan perbandaran terletak di daerah Sömmerda, Thüringen, Jerman.
Kalletal

Kalletal merupakan sebuah kawasan perbandaran terletak di daerah Lippe, North Rhine-Westphalia, Jerman.
Lituénigo

Lituénigo merupakan sebuah kawasan perbandaran yang terletak di wilayah Zaragoza, Aragon, Sepanyol
Sukamanah, Paseh

Poskod

Poskod yang digunakan di Sukamanah adalah 40383. Terdapat buah desa di dalam daerah kecamatan Paseh.
Kosar, Cipeundeuy

Poskod

Poskod yang digunakan di Kosar adalah 41272. Terdapat buah desa di dalam daerah kecamatan Cipeundeuy.
Pekan Pengkalan Kundang

Pentadbiran

Pekan Pengkalan Kundang merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Gombak.
Pantin

Pantin ialah komun di timurlaut Paris Perancis.
Heupelzen

Heupelzen merupakan sebuah kawasan perbandaran terletak di daerah Altenkirchen, North Rhine-Westphalia, Jerman.
Sadawangi

Poskod

Poskod yang digunakan di Sadawangi adalah 45465. Terdapat buah desa di dalam daerah kecamatan Lemahsugih.
Filem Million Loves In Me

Sinopsis

Diinspirasikan dari kisah sebenar yang berlaku di Hong Kong, ia berkisarkan tentang pasangan ibu dan anak perempuan kaya yang menderita gangguan obsesif-kompulsif (OCD). Perangai pelik membuatkan mereka tidak disukai ramai. Seorang wartawan mula menyiasat mereka dan mendapati mereka mempunyai lebih daripada seratus anjing dan kucing di apartment mereka. Dia kemudian mendedahkan kepada khalayak tetapi kemudian mula sangsi dengan tindakannya selepas melihat Katy, anak perempuan berusia 45 tahun itu, ditahan oleh polis.

Pelakon

Para pelakon yang berlakon di dalam filem ini termasuk John Y, Lo Koon Lan, Wilson Lee, Ruby Yap, Hiro Hayama

Penerbitan

Filem Million Loves In Me ini dihasilkan oleh Full Billion Entertainment.
Aubigny-en-Artois

Aubigny-en-Artois merupakan sebuah komun di jabatan Pas-de-Calais di utara Perancis.
Hospital Pasir Mas

Hospital Pasir Mas merupakan sebuah hospital kerajaan yang terletak di Kelantan, Malaysia. Ia terletak sekitar 5 km dari bandar Pasir Mas, dengan keluasan kawasan seluas 43.3 ekar.
Hospital Pasir Mas mula dibina pada tahun 1981 dan dibuka bagi perkhidmat pada 15 September 1985. Hospital Pasir Mas telah dirasmikan oleh Duli Yang Maha Mulia Al-Sultan Kelantan, Tuanku Ismail Petra Ibni Almarhum Sultan Yahya Petra pada 3 Mei 1986 bersamaan dengan 24 Syaaban 1406 Hijrah.
Sebelum pembukaan Hospital, penduduk yang memerlukan rawatan, bertumpu di Klinik Kesihatan yang terletak di Pekan Pasir Mas. Manakala rawatan pesakit Dalam pula bertumpu ke Hospital Besar Kota Bharu.
Hospital Pasir Mas terletak di Kampung Lati, 5 km di atas tapak tapak seluas 43.3 ekar. Hospital ini dihubungkan dengan dua jalan raya utama iaitu jalan Pasir Mas – Tanah Merah dan jalan Pasir Mas – Rantau Panjang.

Hospital ini telah mendapat pengiktirafan MS-ISO 9002 - 1994 pada tahun 2002 sehingga Disember 2003. Hospital ini telah mencapai piawaian yang ditetapkan bagi 18 QAP indicator. Manakala hanya 1 indicator (NIA) tidak mencapai piawaian, iaitu purata masa tinggal pesakit.
Hospital Pasir Mas bukanlah hospital pakar tetapi menawarkan perkhidmatan pakar dengan bantuan dari Hospital Kota Bharu dan Hospital Universiti Sains, Kubang Kerian sebanyak lapan kali sebulan.

Alamat

Hospital Pasir Mas

Jalan Meranti

17000 Pasir Mas
Kelantan Darul Naim
Malaysia